באליפות העולם שנערכה בטוקיו, יפן בשנת 1991 כולם ציפו שג'וינר קרסי תזכה בשתי מדליות זהב כמו באליפות העולם הקודמת ובאולימפיאדה. בקפיצה לרוחק זכתה ג'וינר קרסי במדליית זהב בתוצאה של 7.32 מטר לפני הייקה דרקסלר שקפצה 7.29 מטר ולריסה ברז'נאיה מברית המועצות (7.11 מטר). בתחרות קרב שבע, לאחר שלושה מקצועות ריצת 100 מטר משוכות, קפיצה לגובה והדיפת כדור ברזל) היא הובילה בביטחה, אך במהלך ריצת 200 מטר שנערכה בסוף היום הראשון היא מתחה שריר ונאלצה לפרוש מהתחרות.